Document ID: 32013D0094

DEĊIŻJONI TAL-KUNSILL
tas-26 ta’ Marzu 2012
dwar il-konklużjoni tal-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji
(2013/94/UE)
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u partikolarment l-ewwel subparagrafu tal-Artikolu 207(4), flimkien mal-Artikolu 218(6)(a) tiegħu,
Wara li kkunsidraw il-proposta mill-Kummissjoni Ewropea,
Wara li kkunsidra il-kunsens tal-Parlament Ewropew,
Billi:
(1)
Fis-26 ta' Novembru 2009 l-Kunsill awtorizza lill-Kummissjoni biex tiftaħ negozjati mal-Istati tal-EFTA, il-parteċipanti fil-Proċess ta' Barċellona, il-parteċipanti fil-Proċess ta' Stabbilizzazzjoni u Assoċjazzjoni u l-Gżejjer Faroe dwar il-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji, minn hawn 'il quddiem imsejħa “il-Konvenzjoni”.
(2)
Fid-9 ta' Diċembru 2009 t-test tal-Konvenzjoni ġie approvat mill-Ministri Ewro-Mediterranji tal-Kummerċ waqt il-Konferenza tagħhom li saret fi Brussell.
(3)
F'konformità mad-Deċiżjoni tal-Kunsill 2013/93/UE (1), u soġġett għall-konklużjoni tiegħu f’data aktar tard, il-Ftehim ġie ffirmat f’isem l-Unjoni Ewropea fl-14 ta’ April 2011.
(4)
Il-Konvenzjoni għandha tiġi konkluża,
ADDOTTA DIN ID-DEĊIŻJONI:
Artikolu 1
Il-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji b'dan ġiet approvata f'isem l-Unjoni Ewropea.
It-test tal-Konvenzjoni huwa mehmuż ma' din id-Deċiżjoni.
Artikolu 2
Il-President tal-Kunsill għandu jinnomina l-persuna awtorizzata, f'isem l-Unjoni Ewropea, biex tiddepożita l-istrument ta' aċċettazzjoni previst fl-Artikolu 10 tal-Konvenzjoni.
Artikolu 3
Il-Kummissjoni ser tirrappreżenta lill-Unjoni Ewropea fil-Kumitat Konġunt stabbilit mill-Artikolu 3 tal-Konvenzjoni. Ir-reppreżentanti tal-Istati Membri jistgħu jattendu l-laqgħat tal-Kumitat Konġunt.
Artikolu 4
Din id-Deċiżjoni għandha tidħol fis-seħħ fil-jum tal-adozzjoni tagħha.
Magħmul fi Brussell, is-26 ta’ Marzu 2012.

Labels: 3
18
15
5